section_heading: O klubu
paragraph_text: Kuglanje se u Hrvatskom zagorju i Oroslavju počelo igrati nakon Prvog svjetskog rata isključivo rekreativno i neorganizirano u sklopu goszionica, a natjecateljski iza Drugog svjetskog rata, kada dolazi do izgradnje više jednostaznih kuglana na području Hrvatskog zagorja. <br> Od 1947. pa do kraja 1960.-ih kglački klub iz Oroslavja osvaja više prvenstva Hrvatskog zagorja. Klub igra u kuglanama u Krapinskim Toplicama, Krapini, Zlataru, Donjoj Stubici, Stubičkim Toplicama, Jertovcu i Oroslavju. Kajem 1960.-ih se dotadašnje jednostazne kuglane ruše. U nekim mjestima se umjesto njih grade četverostazne kuglane, ali se ona u Oroslavju ne obnavlja, te se klub gasi. <br> Početkom 1970.-ih je izgrađena nova automatizirana staza u Stubičkim Toplicama, te ae pri oroslavskoj tvornici obuće "Astra" osniva istoimeni kuglački klub koji nakon godinu dana ulazi u sastav Športskog društva "Oroslavje". 1980. godine klub je nastupio na završnici Prvenstva Hrvatske, održanog u Rijeci. Nakon nekoliko osvojenih prvenstva Hrvatskog zagorja "Oroslavje" se 1987. plasira u "Hrvatsku ligu". Klub 1992. godine prestaje s radom. <br> 1997. godine klub se obnavlja pod nazivom "Obrtnik" te pretežno nastupa u "Drugoj" i "Trećoj hrvatskoj ligi - Sjever". 2010. godine "Obrtnik" igra kvalifikacije za ulazak u "Prvu hrvatsku ligu".